**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2017 M. RUGSĖJO 22 D. SPRENDIMO NR. 5TS-1026 „DĖL LAZDIJŲ RAJONO SAVIVALDYBĖS TARYBOS VEIKLOS REGLAMENTO TVIRTINIMO“ PAKEITIMO**

2019 m. kovo 25 d. Nr. 34-1658

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 2 dalies 1 punktu, Lazdijų rajono savivaldybės taryba nusprendžia:

Pakeisti Lazdijų rajono savivaldybės tarybos veiklos reglamentą, patvirtintą Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo”:

1. pakeisti 64.2 papunktį ir jį išdėstyti taip:

„64.2. gali būti posėdžio pirmininkui įteikiami vieši pareiškimai dėl Tarybos narių vienijimosi į frakcijas, dėl Tarybos daugumos ir Tarybos opozicijos sudarymo;“;

2. pakeisti 79 punktą ir jį išdėstyti taip:

„79. Per du mėnesius nuo pirmojo išrinktos naujos Tarybos posėdžio sušaukimo dienos arba nuo tiesiogiai išrinkto mero priesaikos priėmimo dienos turi būti paskirta mero pavaduotojas ir savivaldybės administracijos direktorius, sudaryti Tarybos komitetai ir paskirti šių komitetų pirmininkai, sudarytos Vietos savivaldos įstatyme nustatytos komisijos ir paskirti šių komisijų pirmininkai, sudaryta Tarybos kolegija, jeigu nusprendžiama ją sudaryti.

Jeigu mero pavaduotojo, ir (ar) Kontrolės komiteto pirmininko, ir (ar) Vietos savivaldos įstatyme nustatytų komisijų pirmininkų įgaliojimai nutrūksta, ir (ar) savivaldybės administracijos direktorius atleidžiamas iš pareigų prieš terminą, per du mėnesius nuo jų įgaliojimų nutrūkimo ar atleidimo iš pareigų dienos Taryba turi paskirti mero pavaduotoją ir (ar) savivaldybės administracijos direktorių, ir (ar) Kontrolės komiteto pirmininką, ir (ar) Vietos savivaldos įstatyme nustatytų komisijų pirmininkus.“;

3. pakeisti 95 punktą ir jį išdėstyti taip:

 „95. Diskusijose kiekvienu svarstomu klausimu kiekvienas Tarybos narys gali pasisakyti iki 3 minučių. Kiekvienu svarstomu klausimu Tarybos daugumos, Tarybos opozicijos, frakcijos ar grupės vardu Tarybos narys turi teisę pasisakyti iki 5 minučių. Kiekvienu svarstomu klausimu vienas Tarybos narys gali kalbėti 1 kartą.“;

4. pakeisti 114 punktą ir jį išdėstyti taip:

„114. Tarybos sprendimai priimami posėdyje dalyvaujančių tarybos narių balsų dauguma. Jeigu balsai pasiskirsto po lygiai (balsai laikomi pasiskirsčiusiais po lygiai tada, kai balsų „už“ gauta tiek pat, kiek „prieš“ ir „susilaikiusių“ kartu sudėjus), lemia mero balsas. Jeigu meras posėdyje nedalyvauja, o balsai pasiskirsto po lygiai, laikoma, kad sprendimas nepriimtas.“;

5. pakeisti 115 punktą ir jį išdėstyti taip:

„115. Tarybos narys, Tarybos posėdyje prieš pradedant svarstyti klausimą, kuris jam sukelia interesų konfliktą, privalo informuoti Tarybą apie esamą interesų konfliktą, pareikšti apie nusišalinimą ir, jeigu Taryba nusišalinimą priima, jokia forma nedalyvauti toliau svarstant šį klausimą. Tarybai priėmus nusišalinimą, Tarybos narys ištraukia balsavimo kortelę bei išeina iš posėdžio salės. Apie tai yra pažymima posėdžio protokole.

Taryba gali motyvuotu sprendimu, vadovaudamasi Vyriausiosios tarnybinės etikos komisijos patvirtintais kriterijais, pareikšto nusišalinimo nepriimti ir įpareigoti Tarybos narį dalyvauti toliau svarstant šį klausimą. Balsavimas dėl tarybos nario nusišalinimo nepriėmimo vyksta prieš pradedant svarstyti klausimą, kuris tarybos nariui sukelia interesų konfliktą. Duomenys apie sprendimą nepriimti pareikšto nusišalinimo kartu su svarstyto klausimo balsavimo rezultatais skelbiami savivaldybės interneto svetainėje ir per penkias darbo dienas nuo sprendimo priėmimo dienos elektroninėmis priemonėmis pateikiami Vyriausiajai tarnybinės etikos komisijai jos nustatyta tvarka.“;

6. pakeisti 133 punktą ir jį išdėstyti taip:

„133. Tarybos posėdžio eigai fiksuoti yra daromas vaizdo ir garso arba garso skaitmeninis įrašas. Svarstant valstybės, tarnybos, komercinę paslaptį sudarančią, su asmens duomenimis, kurių viešinimas neatitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – Reglamentas (ES) 2016/679) reikalavimų, susijusią informaciją, ir (ar) teisės aktų, kuriuose yra valstybės, tarnybos, komercinę paslaptį sudarančios, su asmens duomenimis, kurių viešinimas neatitiktų Reglamento (ES) 2016/679 reikalavimų, susijusios informacijos, projektus, garso ir (ar) vaizdo įrašai nedaromi.

Tarybos posėdžių garso ir (ar) vaizdo įrašai yra vieši ir Reglamento (ES) 2016/679 ir Lietuvos Respublikos dokumentų ir archyvų įstatymo nustatyta tvarka saugomi informacinėse laikmenose ir skelbiami savivaldybės interneto svetainėje.“;

7. pakeisti 139 punktą ir jį išdėstyti taip:

„139. Tarybos posėdžių protokolai paskelbiami savivaldybės interneto svetainėje ne vėliau kaip per 7 darbo dienas po Tarybos posėdžio.

Tarybos nariai su posėdžių protokolais ir jų priedais gali susipažinti savivaldybės administracijos Dokumentų ir informacijos skyriuje.“;

8. pakeisti 152 punktą ir jį išdėstyti taip:

„152. Mero pavaduotojas mero siūlymu prieš terminą netenka savo įgaliojimų, jeigu už sprendimą atleisti mero pavaduotoją slaptu balsavimu balsuoja visų Tarybos narių dauguma.

Klausimą dėl mero pavaduotojo įgaliojimų netekimo kartu su įregistruotu sprendimo projektu meras Vietos savivaldos įstatymo 13 straipsnyje nustatyta tvarka privalo įtraukti į artimiausio Tarybos posėdžio darbotvarkę.“;

9. pakeisti 177 punktą ir jį išdėstyti taip:

„177. Suformavus Kontrolės komitetą, jei yra paskelbta Tarybos opozicija, Kontrolės komiteto pirmininką Tarybos opozicijos rašytiniu siūlymu, pasirašytu daugiau kaip pusės visų savivaldybės tarybos opozicijos narių, skiria Taryba.

Kontrolės komiteto pirmininku gali būti skiriamas tik nepriekaištingos reputacijos, kaip ji yra apibrėžta Vietos savivaldos įstatyme, Tarybos narys, kuris įstatymų nustatyta tvarka per pastaruosius 3 metus nebuvo pripažintas šiurkščiai pažeidusiu Lietuvos Respublikos viešųjų ir privačių interesų derinimo valstybinėje tarnyboje įstatymą.

Balsuojama šio reglamento nustatyta tvarka. Jeigu už pasiūlytą kandidatą nebalsuoja posėdyje dalyvavusių Tarybos narių balsų dauguma, tą patį kandidatą gali siūlyti dar vieną kartą. Jeigu ir antrą kartą pasiūlytai kandidatūrai Taryba nepritaria, turi būti siūloma kita kandidatūra.

Jeigu Tarybos opozicija nepasiūlo Kontrolės komiteto pirmininko kandidatūros arba jeigu nėra paskelbta Tarybos opozicija, Kontrolės komiteto pirmininką skiria Taryba mero siūlymu.“;

10. pakeisti 179.8 papunktį ir jį išdėstyti taip:

„179.8. Dirba pagal Tarybos patvirtintą veiklos programą ir kiekvienais metais iki kovo 1 d. už savo veiklą atsiskaito Tarybai reglamento nustatyta tvarka.

Taryba Kontrolės komiteto veiklos programą patvirtina per vieną mėnesį nuo Kontrolės komiteto sudarymo, o kai Kontrolės komitetas sudarytas, – per vieną mėnesį nuo kalendorinių metų pradžios;“;

11. pakeisti 197 punktą ir jį išdėstyti taip:

„197. Etikos komisijos ir Antikorupcijos komisijos pirmininką Taryba mero teikimu skiria iš Tarybos narių. Jeigu yra paskelbta Tarybos opozicija, Etikos komisijos ir Antikorupcijos komisijos pirmininkų kandidatūras iš šių komisijų narių meras teikia Tarybos opozicijos rašytiniu siūlymu, pasirašytu daugiau kaip pusės visų Tarybos opozicijos narių. Jeigu savivaldybės tarybos opozicija nepasiūlo Etikos komisijos ir Antikorupcijos komisijos pirmininkų kandidatūrų, Etikos komisijos ir Antikorupcijos komisijos pirmininkus Taryba iš šių komisijų narių skiria mero teikimu.

Balsuojama šio reglamento nustatyta tvarka. Jeigu už pasiūlytą kandidatą nebalsuoja posėdyje dalyvavusių Tarybos narių balsų dauguma, tą patį kandidatą galima siūlyti dar vieną kartą. Jeigu ir antrą kartą pasiūlytai kandidatūrai Taryba nepritaria, turi būti siūloma kita kandidatūra.“;

12. pakeisti 198 punktą ir jį išdėstyti taip:

„198. Tarybos sudaromos komisijos pirmininku (įskaitant Etikos komisijos pirmininką ir Antikorupcijos komisijos pirmininką) gali būti skiriamas tik nepriekaištingos reputacijos, kaip ji yra apibrėžta Vietos savivaldos įstatyme, Tarybos narys, kuris įstatymų nustatyta tvarka per pastaruosius 3 metus nebuvo pripažintas šiurkščiai pažeidusiu Viešųjų ir privačių interesų derinimo valstybinėje tarnyboje įstatymą.“;

13. pakeisti 203 punktą ir jį išdėstyti taip:

„203. Savo politiniams tikslams įgyvendinti Tarybos nariai gali sudaryti Tarybos opoziciją, Tarybos daugumą, jungtis į frakcijas ar Tarybos narių grupes šio reglamento nustatyta tvarka.“;

14. pakeisti 209 punktą ir jį išdėstyti taip:

„209. Tarybos opozicija – Tarybos mažumai priklausanti Tarybos narių frakcija (frakcijos) ir (ar) Tarybos narių grupė (grupės), pirmajame ar kitame Tarybos posėdyje viešu pareiškimu, įteiktu posėdžio pirmininkui, deklaravusios (deklaravusi), kad nesiūlo savo kandidato sudarant savivaldybės vykdomąją instituciją, nedelegavusios (nedelegavusi) savo kandidatų į mero pavaduotojo pareigas ir pateikusios (pateikusi) savo veiklos kryptis.“;

15. papildyti 2091 punktu ir jį išdėstyti taip:

„2091. Tarybos mažuma – Tarybos daugumai nepriklausantys Tarybos nariai.“;

16. pakeisti 212 punktą ir jį išdėstyti taip:

„212. Tarybos opozicijos, Tarybos daugumos, frakcijos ir grupės įsisteigimą pažymima Tarybos posėdžio protokole.“;

17. pakeisti 214 punktą ir jį išdėstyti taip:

„214. Tarybos opozicijos, Tarybos daugumos, frakcijos ar grupės vadovas, jo pavaduotojas arba frakcijos ar grupės įgaliotas narys turi teisę Taryboje atstovauti tokiai Tarybos narių daliai, kokią ši frakcija sudaro Taryboje.“;

18. pakeisti 223 punktą ir jį išdėstyti taip:

„223. Biudžetinių ir viešųjų įstaigų, kurių savininkė yra savivaldybė, savivaldybės valdomų įmonių ir organizacijų vadovai, praėjusių metų įstaigos, įmonės ar organizacijos metinę veiklos ataskaitą teikia Tarybai iki kitų metų gegužės 1 d.“;

19. pakeisti 225 punktą ir jį išdėstyti taip:

„225. Administracijos direktorius praėjusių metų savo veiklos ataskaitą teikia merui ir Tarybai iki kitų metų gegužės 1 d.

Administracijos direktoriaus ataskaita paskelbiama savivaldybės interneto tinklalapyje. Ataskaita paskelbiama per vieną mėnesį nuo sprendimo dėl šios ataskaitos pritarimo priėmimo.

Tarybai pareikalavus, administracijos direktorius ir kiti subjektai, tiesiogiai įgyvendinantys valstybines (perduotas savivaldybėms) funkcijas, atsiskaito Tarybos posėdyje.“;

20. pakeisti 230 punktą ir jį išdėstyti taip:

„230. Ataskaitos skelbiamos savivaldybės interneto tinklalapyje, o jei įmanoma, – ir per kitas visuomenės informavimo priemones.

Savivaldybės administracija privalo sudaryti sąlygas gyventojams susipažinti su ataskaitomis. Apie tai, kur gali susipažinti su ataskaitomis, gyventojai informuojami savivaldybės interneto tinklalapyje.“;

21. pripažinti netekusiu galios 53.3. papunktį.

Savivaldybės meras

Parengė

Kęstutis Jasiulevičius

2019-03-20

**DĖL LAZDIJŲ RAJONO SAVIVALDYBĖS TARYBOS 2017 M. RUGSĖJO 22 D. SPRENDIMO NR. 5TS-1026 „DĖL LAZDIJŲ RAJONO SAVIVALDYBĖS TARYBOS VEIKLOS REGLAMENTO TVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2019-03-20

 Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2017 m. rugsėjo 22 d. sprendimo Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo” pakeitimo“ parengtas vadovaujantis Lietuvos Respublikos vietos savivaldos įstatymu.

Šio projekto tikslas – patikslinti Lazdijų rajono savivaldybės tarybos veiklos reglamentą, iš esmės atsižvelgiant į Lietuvos Respublikos vietos savivaldos įstatymo Nr. I-533 3, 9, 13, 14, 15, 16 ir 19 straipsnių pakeitimo įstatymo nuostatas.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Sprendimo projektą parengė rajono savivaldybės administracijos Juridinio skyriaus vedėjas Kęstutis Jasiulevičius.

Juridinio skyriaus vedėjas Kęstutis Jasiulevičius